Alaquàs i Aldaia compartiran una nova aula multisensorial per a menors amb necessitats educatives especials
01/08/2012

# Alaquàs i Aldaia compartiran una nova aula multisensorial per a menors amb necessitats educatives especials

*   01/08/2012
*   [Imprimir](#)
*   Compartir
*    https://www.alaquas.org/documento.asp?id\_do=13350

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13350%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20i%20Aldaia%20compartiran%20una%20nova%20aula%20multisensorial%20per%20a%20menors%20amb%20necessitats%20educatives%20especials)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13350/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2012/2/13350/01082012img_1698_Form_4.jpg)](https://www.alaquas.org/ficheros/documentos/2012/2/13350/01082012img_1698_Form_10.jpg "<a href='https://www.alaquas.org/ficheros/documentos/2012/2/13350/01082012img_1698_Form_10.jpg' target=_blank><i class='fa fa-external-link' aria-hidden='true'></i>.Alaquàs i Aldaia compartiran una nova aula multisensorial per a menors amb necessitats educatives especials</a>")

Els Ajuntaments d'Alaquàs i Aldaia convenien amb l'associació Kabem Tots la posada en marxa d'aquest servei mancomunat per a menors amb necessitats educatives especials. El projecte part de la iniciativa Roll de Sensacions, posada en marxa per l'Ajuntament d'Alaquàs en els últims anys

Alaquàs i Aldaia compartiran una nova Aula Multisensorial per a xiquets i xiquetes amb necessitats educatives especials i dificultats psicomotrius. Els Ajuntaments d'ambdós municipis signaran un conveni de col·laboració amb l'associació Kabem Tots d'Aldaia per a la posada en marxa d'aquesta iniciativa pionera que tindrà com a objectiu l'atenció a menors amb discapacitat en el temps lliure. Es tracta d'un nou servei mancomunat que respon a la voluntat d'ambdós consistoris d'oferir a la ciutadania més i millors serveis, utilitzant de forma compartida recursos i instal·lacions municipals.

La nova Aula Multisensorial Alaquàs-Aldaia serà un recurs especialitzat en l'atenció a menors discapacitats en el temps lliure, que permetrà als xiquets i xiquetes gaudir d'activitats lúdiques adaptades a les seues necessitats, donant prioritat inicialment a l'atenció de menors amb greus discapacitats. Se situarà en el Centre Matilde Salvador d'Aldaia, en un espai cedit per l'Ajuntament d'Aldaia. El material per a equipar l'aula ho aportarà l'Ajuntament d'Alaquàs i provindrà del projecte municipal Roll de Sensacions. El material es complementarà amb el que aporte l'associació Kabem Tots d'Aldaia, i que sorgeix de les donacions rebudes per part d'entitats privades i associacions d'Aldaia. Els Ajuntaments mantidran reunions periòdiques de coordinació per a realitzar un seguiment de l'atenció a aquests menors.

Per la seua part, l'associació Kabem Tots s'encarregarà de la gestió i atenció de l'aula, que comptarà amb monitors especialitzats dirigits per un psicopedagog. L'Aula estarà dirigida a menors d'entre 0 i 21 anys, en horaris extraescolares i es realitzaran activitats destinades a estimular la capacitat sensitiva i motriu dels xiquets i xiquetes.

Kbm tots és una associació aldaiera que es va constituir per a crear un aula d'estimulació basal, és a dir, la tonificación del més bàsic que el ser humà té per a comunicar-se: Els sentits. Aquesta entitat està formada per més de 30 persones que treballen voluntàriament per oferir qualitat de vida als seus fills i familiars. Ara s'embarquen en aquest nou projecte, que ha comptat amb el suport dels Ajuntaments d'Aldaia i Alaquàs.

En principi, participaran uns 15 menors d'Aldaia i Alaquàs en unes sessions que seran individuals i tindran una durada d'uns 45 minuts, participaran voluntaris i una logopeda, que segons relata la presidenta de Kbm Tots, Pilar Solaz, "s'ha ofert de manera voluntària a través d'internet, ja que va conèixer el projecte i es va oferir".